TPIPP โชว์กำไรโดดเด่น
ในส่วนของ TPIPP ประกาศผลประกอบการไตรมาส 1 ปี 60 ออกมามีกำไรสุทธิที่โดดเด่น และทำสถิติสูงสุดใหม่อย่างชัดเจน
14 พ.ค. 2560

คุณค่าบริษัท
 
ในส่วนของ บริษัท ทีพีไอ โพลีน เพาเวอร์ จำกัด (มหาชน) หรือ TPIPP ประกาศผลประกอบการไตรมาส 1 ปี 60 ออกมามีกำไรสุทธิที่โดดเด่น และทำสถิติสูงสุดใหม่อย่างชัดเจน
ผลการดำเนินงานไตรมาส 1 สิ้นสุดวันที่ 31 มีนาคม 2560 บริษัทมีรายได้รวมขยับขึ้นมาอยู่ที่ 1,263.07 ล้านบาท จากงวดเดียวกันของปีก่อน 1,202.90 ล้านบาท ส่งผลให้บริษัทมีกำไรขยับขึ้นมาอยู่ที่ 698.49 ล้านบาท หรือ 0.117 บาทต่อหุ้น จากงวดเดียวกันของปีก่อน 636.26 ล้านบาท หรือ 0.108 บาทต่อหุ้น ได้แรงหนุนจากโรงไฟฟ้ามีการปรับปรุงประสิทธิภาพการผลิตดีขึ้น
นอกจากนี้ ทางฐานะทางการเงินของบริษัทค่อนข้างแข็งแกร่งมาก ซึ่งยิ่งทำให้เห็นว่าสถานการณ์ของบริษัทจะไม่เลวร้ายอย่างแน่นอน โดยการนำสินทรัพย์หมุนเวียนที่มากถึง 11,621.67 ล้านบาท เทียบกับหนี้สินหมุนเวียนเพียง 5,632.79 ล้านบาท ได้ค่า CURRENT RATIO อยู่ที่ระดับ 2.07 เท่า แสดงว่า บริษัทมีสภาพคล่องทางการเงินมากเกินความจำเป็น จนอาจทำให้เกิดทุนจมเสียด้วยช้ำ
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวมแค่ 5,797.93 ล้านบาท เมื่อนำมาเทียบกับส่วนของผู้ถือหุ้นมีมากถึง 24,507.37 ล้านบาท ได้ค่า D/E อยู่ที่ระดับ 0.24 เท่า แสดงว่า บริษัทปลอดจากปัญหาหนี้สินมารบกวนจริงๆ
สะท้อนให้เห็นว่า TPIPP ถือว่าจัดอยู่ในกลุ่มบริษัทพื้นฐานดีก็ว่าได้!!
นอกจากนี้ นักวิเคราะห์ บล.เมย์แบงก์ กิมเอ็ง มองว่า TPIPP มีแนวโน้มกำไรจะดีขึ้นต่อเนื่อง เพราะการปรับปรุงประสิทธิภาพการผลิตของโรงไฟฟ้า โดยการเพิ่ม Boiler เริ่มเห็นผลชัดเจนแล้วในไตรมาส 1 ปี 60 ที่ผ่านมา ดังนั้นจะหนุนให้ผลประกอบการในช่วงที่เหลือของปีดีขึ้นต่อเนื่อง โดยเฉพาะในไตรมาส 4 ปี 60 จะเติบโตแบบก้าวกระโดด จากโรงไฟฟ้าจากเชื้อเพลิง RDF+ ความร้อนทิ้งขนาด 100 เมกะวัตต์ ได้ขายไฟฟ้าให้ กฟผ. และได้ adder 3.5 บาท
รวมถึงโรงไฟฟ้าถ่านหิน+ขยะ ขนาด 220 เมกะวัตต์ ผลิตและขายไฟฟ้าให้ TPIPL ทำให้กำลังการผลิตเพิ่มขึ้นจาก 150 เมกะวัตต์ เป็น 440 เมกะวัตต์ กำไรไตรมาส 1 ปี 60 คิดเป็น 23% ของประมาณการทั้งปี และยังคงประมาณการกำไรในปีนี้เท่ากับ 3,096 ล้านบาท (เพิ่มขึ้น 70%)
ขณะที่เดียวกันนั้น TPIPP ได้ประกาศจ่ายเงินปันผลเท่ากับ 0.10 บาทต่อหุ้น หรือคิดเป็นจำนวนเงิน 840 ล้านบาท  เท่ากับคิดเป็นอัตราเงินปันผลจ่ายเท่ากับ 120% ของกำไร  ซึ่งเป็นการจ่ายเพิ่มจากกำไรสะสม  ราคาหุ้นปัจจุบันซื้อขาย P/E ปี 2561 ที่ต่ำ 9.5 เท่า และ อัตราเงินปันผลตอบแทนที่น่าสนใจ 5.3%
ดังนั้น คงแนะนำ “ซื้อ” เป้าหมาย 8.50 บาท
…
ผู้ถือหุ้นรายใหญ่
รายชื่อกรรมการ